./data/phi0914/phi00142/phi0914.phi00142.perseus-lat1.xml
Titus Livius (Livy)
et legatio       Rhodiorum erat † hac falsa iturus princeps, haud dubius, quin Eumenes civitatis       quoque suae Persei criminibus iunxisset         itaque omni modo per patronos hospitesque disceptandi cum rege locum in senatu       quaerebat   quod cum non contigisset, libertate intemperanti invectus in regem, quod       Lyciorum gentem adversus Rhodios concitasset graviorque Asiae esset, quam       Antiochus fuisset, popularem quidem gratam  populis —  nam eo quoque iam favor Persei venerat — orationem       habuit, ceterum invisam senatui inutilemque sibi et civitati suae   Eumeni vero conspiratio  adversus eum favorem apud Romanos fecit  ita omnes ei honores habiti       donaque quam amplissima data cum sella curuli atque eburneo scipione